કોંગ્રેસના વરિષ્ઠ નેતા દિગ્વિજય સિંહ ફરીથી એક વાર પોતાના નિવેદનના કારણે વિવાદમાં ફસાયા છે. આ વખતે તેમણે આરએસએસ પર મોટો હુમલો કરતા કહ્યુ છે કે જે પણ હિંદુ આતંકી ગતિવિધિઓમાં પકડાય છે તેમનો સંબંધ આરએસએસ સાથે હોય છે. મધ્યપ્રદેશના સાગર જિલ્લામાં એક કાર્યક્રમ દરમિયાન બોલતા દિગ્વિજય સિંહે કહ્યુ કે નાથુરામ ગોડસેએ મહાત્મા ગાંધીની હત્યા કરી હતી અને તે પણ રાષ્ટ્રીય સ્વયં સેવક સંઘનો ભાગ હતો.